Diari Oficial de la Generalitat Valenciana


Sumari del DOGV 8194, del 20-12-2017 (2017/11046)

Informació pública de la relació de béns i drets afectats pel projecte d'expropiació d'una parcel·la situada a la partida de Benadressa, camí del Malvestit - carrer del Cap Finisterre.
----------------------------------------------------------------------------------------------------------------------------------------------------------------------------------------

### Dades del document

Número de DOGV
:   8194

Data del DOGV
:   20-12-2017

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2017/11198


Data del document
:   29-11-2017

Organisme emissor
:   Ajuntament de Castelló de la Plana

Tipus de document
:   Anunci

Descriptors 

:   * Castelló de la Plana
    * administració local
    * pla d'urbanisme

Informació pública de la relació de béns i drets afectats pel projecte d'expropiació d'una parcel·la situada a la partida de Benadressa, camí del Malvestit - carrer del Cap Finisterre. [2017/11802]  
La Junta de Govern Local de l'Ajuntament de Castelló de la Plana, en la sessió celebrada en data 24 de novembre de 2017 va adoptar l'acord següent:  
  
«Vist l'expedient que s'està tramitant per a l'aprovació del projecte d'expropiació, per taxació conjunta, d'una parcel·la situada a la partida de Benadressa, camí del Malvestit - carrer del Cap Finisterre de Castelló, i els següents,  
  
Antecedents  
1. El camí del Malvestit, prolongació del carrer del Cap Finisterre, situat a la partida de Benadressa, urbanització Els Àngels, pateix un especial estrenyiment, fet que dificulta el trànsit de vehicles.  
  
2. Per part de la Secció de Desenvolupament Urbanístic s'ha redactat el corresponent projecte d'expropiació, per a l'obtenció d'una superfície de 38,86 m² corresponent a una parcel·la particular, a fi d'ampliar la corba del camí del Malvestit i així poder solucionar el problema existent.  
3. El projecte d'expropiació inclou la relació de propietaris, la descripció dels béns i drets afectats, la determinació del preu just i els criteris de valoració.  
4. Hi ha en l'expedient el document comptable RC número 9825.4.3456166.532 emés pel director de l'Òrgan de Gestió Pressupostària i Comptabilitat en data 25 de setembre de 2017, que acredita l'existència de crèdit per a dur a terme aquesta expropiació, per import de 4.148,52 ?.  
5. La tècnica d'Administració General del Negociat Administratiu de Planejament i Gestió Urbanística ha emés en data 6 de novembre de 2017 l'informe favorable al procediment que s'ha de seguir i a la declaració de la necessitat d'ocupació i utilitat pública o d'interés social de l'expropiació.  
6. En data 10 de novembre de 2017 la Intervenció General Municipal emet un informe de fiscalització prèvia limitada favorable a l'aprovació d'aquest expedient.  
Tenint en compte que:  
I. S'apliquen les normes urbanístiques transitòries d'urgència per al municipi de Castelló de la Plana, aprovades per l'Acord del Consell, de data 27 de febrer de 2015, fins a l'aprovació d'un nou pla que substituïsca el que s'ha anul·lat.  
II. La legislació aplicable és la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana; la Llei d'expropiació forçosa, de 16 de desembre de 1954, i el seu reglament, aprovat pel Decret de 26 d'abril de 1957.  
III. D'allò que disposa l'article 103 de la LOTUP, es desprén que l'Administració podrà expropiar els terrenys dotacionals previstos en els plans.  
IV. L'article 9 i següents de la Llei d'expropiació forçosa, de 16 de desembre de 1954 (d'ara en avant LEF), en què s'estableix que per a procedir a l'expropiació forçosa serà indispensable la declaració prèvia d'utilitat pública o interés social, així com la necessitat d'ocupació dels béns o adquisició de drets que siguen estrictament indispensables per acabar l'expropiació. El planejament vigent, és a dir, les normes urbanístiques transitòries d'urgència per al municipi de Castelló de la Plana, contemplen l'alineació del vial esmentat, i per tant queda així declarada la utilitat pública i l'interés social de l'expropiació.  
  
V. L'article 15 de la LEF estableix que declarada la utilitat pública o l'interés social, l'Administració resoldrà sobre la necessitat concreta d'ocupar els béns o adquirir els drets que siguen estrictament indispensables per finalitzar l'expropiació.  
VI. De l'article 106 de la LOTUP es desprén que quan s'aplique el procediment de taxació conjunta, l'administració expropiant formarà l'expedient d'expropiació, que contindrà almenys els documents següents:  
a) Determinació de l'àmbit expropiable, segons la delimitació ja aprovada, amb els documents que la identifiquen quant a situació, superfície i límits, segons certificació registral, acompanyats d'un pla de situació en el terme municipal i d'un pla parcel·lari.  
b) Fixació de preus raonada per grups d'immobles o categories de terrenys, segons les seues condicions d'urbanització i la resta d'elements que cal considerar d'acord amb la legislació de valoracions.  
c) Fulls de preu just individualitzats de cada finca, en què es contindran no sols el valor del sòl, sinó també el corresponent a les edificacions, obres, instal·lacions i plantacions.  
d) Fulls de preu just que corresponguen a altres indemnitzacions.  
VII. L'article esmentat estableix que el projecte d'expropiació amb els documents assenyalats serà exposat al públic durant un mes perquè les persones que puguen resultar interessades formulen les observacions i reclamacions que estimen convenients. La informació pública s'efectuarà mitjançant la inserció d'anuncis en el Diari Oficial de la Generalitat Valenciana i en un periòdic. A més, les taxacions es notificaran individualment als que apareguen com a titulars de béns o drets en l'expedient, mitjançant el trasllat literal del corresponent full d'apreuament i de la proposta de fixació dels criteris de valoració.  
  
VIII. De l'article 127.1.d de la Llei reguladora de les bases de règim local es desprén que correspon a la Junta de Govern Local les aprovacions, entre d'altres, dels instruments de gestió.  
En relació amb tot això, vistos els preceptes esmentats, l'informe de la tècnica d'Administració General del Negociat Administratiu de Planejament i Gestió Urbanística de 6 de novembre de 2017, l'informe favorable de fiscalització prèvia limitada de data 10 de novembre de 2017, i atés que hi ha consignació pressupostària per a fer front a aquesta despesa en virtut del document comptable 8834.5.7029176.901 emés pel director de l'Òrgan de Gestió Pressupostària i Comptabilitat el 25 de setembre de 2017, a proposta del regidor delegat de Drets i Serveis, s'acorda:  
  
1) Determinar el procediment de taxació conjunta per a l'expropiació d'una superfície de 38,86 m², situada a la partida de Benadressa, camí del Malvestit - carrer del Cap Finisterre de Castelló, i declarar la necessitat d'ocupació d'aquests terrenys per a dur a terme l'ampliació del camí del Malvestit.  
  
2) Exposar al públic, pel termini d'un mes, el projecte d'expropiació juntament amb la relació de propietaris, béns i drets afectats que es detalla a continuació, a fi que les persones interessades puguen formular les al·legacions i observacions que consideren convenients respecte del projecte d'expropiació, essencialment amb vista a la titularitat o valoració dels seus drets.  
  
Finca número 1  
Titulars:  
María Cueva Archilés (100 % usdefruit).  
Alejandro José Pérez Cueva (50 % nua propietat).  
María Pérez Cueva (50 % nua propietat).  
Situació de la finca: partida de Benadressa. Límits: nord, Ángel Martínez Claramunt; sud, camí; est, Fernando Camañes Pardo, i oest, camí.  
Finca cadastral: 4934901YK4343S.  
Finca registral: 16.519.  
Superfície cadastral: 990 m².  
Superfície registral: 1.010 m².  
Superfície a expropiar: 38,86 m².  
Altres drets: no es coneixen.  
  
3) Traslladar aquest acord als titulars de drets inscrits en el Registre de la Propietat juntament amb el corresponent full d'apreuament i la proposta de fixació dels criteris de valoració.  
  
4) Notificar l'inici del procediment al Registre de la Propietat i sol·licitar d'aquest la certificació del domini i de les càrregues de les finques afectades i la pràctica dels assentaments que corresponguen.»  
  
Fet que es fa públic a fi que durant el termini d'un mes comptador des de l'endemà de la publicació d'aquest anunci, puga aportar les dades oportunes per a rectificar possibles errors en la seua descripció o oposar-se, per raons de fons o forma, a la necessitat d'ocupació. Així mateix, i en el mateix termini d'un mes, podrà formular les al·legacions i observacions que considere convenients respecte del projecte d'expropiació, essencialment amb vista a la titularitat o valoració dels seus drets. El projecte d'expropiació esmentat es podrà consultar en la Secció de Desenvolupament Urbanístic d'aquest ajuntament, al carrer d'Enmig, número 82, pis 4t (edifici Quatre Cantons), de dilluns a divendres de 09.00 a 14.00 hores.  
Finalment i dins del mateix termini se sol·licita a les persones interessades que:  
a) Aporten les escriptures o títols de propietat i rebuts de contribució.  
b) Indiquen si el referit immoble està lliure de càrregues i gravàmens.  
c) Si en aquest hi ha ocupants o inquilins, de quina data és el contracte d'arrendament, les dades d'arrendatari i l'import de l'arrendament.  
  
Castelló de la Plana, 29 de novembre de 2017.- El regidor delegat de l'Àrea de Drets i Serveis: Rafael Simó Sancho.